สำรองเงินรับเบิกจ่ายสงกรานต์2.8แสนล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — สำรองเงินรับเบิกจ่ายช่วงสงกรานต์ปีนี้ 2.83 แสนล้านบาท
ธนาคารแห่งประเทศไทย (ธปท.) รายงานการเตรียมสำรองธนบัตรเพื่อรองรับการเบิกจ่ายในช่วงเทศกาลสงกรานต์ว่า ธปท.ได้สำรองธนบัตรรองรับการเบิกจ่ายไว้ถึง 2.83 แสนล้านบาท ในจำนวนนี้เป็นธนบัตรใหม่ 2.396 แสนล้านบาท ซึ่งน่าจะเพียงพอต่อความต้องการของประชาชน
ธปท.ประมาณการว่า ธนาคารพาณิชย์น่าจะมีการเบิกจ่ายธนบัตรในช่วงสงกรานต์ตั้งแต่วันที่ 116 เม.ย.นี้ คิดเป็นมูลค่า 1.016 แสนล้านบาท เพิ่มขึ้น 630 ล้านบาท เมื่อเทียบกับระยะเดียวกันปีก่อนที่ประชาชนมีการเบิกจ่ายกว่า 1 แสนล้านบาท
อย่างไรก็ตาม ธปท.ระบุว่า ในช่วงเทศกาลสงกรานต์ ปี 2552 ที่ผ่านมาปริมาณการเบิกจ่ายธนบัตรจะสูงกว่าระยะเดียวกันของปี 2551 มากถึง 28% เพราะมีโครงการช่วยเหลือค่าครองชีพประชาชนและบุคลากรของรัฐ หรือเช็คช่วยชาติ 2,000 บาท ทำให้มีการเบิกจ่ายมากกว่าปกติ
ด้านธนาคารนครหลวงไทย แจ้งว่า ได้สำรองเงินสดไว้รวม 5,500 ล้านบาท สำหรับตู้เอทีเอ็มกว่า 1,700 แห่งทั่วประเทศ เพื่อรองรับการใช้จ่ายของประชาชนในช่วงวันหยุดเทศกาลสงกรานต์ และวันหยุดต่อเนื่อง ถือว่าเพิ่มขึ้นเมื่อเทียบกับปีก่อน 
“เงินสดสำรองจะเพียงพอกับความต้องการใช้เงินของประชาชนในช่วงที่มีวันหยุดยาวพิเศษต่อเนื่อง” ธนาคารนครหลวงไทย ชี้แจง
นอกจากนี้ ลูกค้ายังสามารถใช้บริการทางการเงินทั้งการฝากเงิน ถอนเงินได้ตามที่ทำการสาขาที่เปิดให้บริการในเวลาพิเศษทั้ง 7 วันทำการตามห้างสรรพสินค้าทั่วประเทศ ยกเว้นวันอังคารที่ 13 เม.ย.นี้ 
ธนาคารกสิกรไทย แจ้งว่า ได้จัดเตรียมเงินสดเป็นมูลค่ารวมทั้งสิ้น 1.6 หมื่นล้านบาท สำหรับบรรจุไว้ในตู้เอทีเอ็ม 7,000 เครื่องทั่วประเทศ แบ่งเป็นเงินสำหรับเขตกรุงเทพมหานคร 8,500 ล้านบาท เขตต่างจังหวัด 7,500 ล้านบาท เพื่อรองรับการใช้บริการของประชาชนในช่วงเทศกาลวันสงกรานต์ ระหว่างวันที่ 1315 เม.ย. 2553 โดยจำนวนเงินที่สำรองในปีนี้ลดลงจากปี 2552 ร่วม 1,000 ล้านบาท เนื่องจากปีนี้มีวันหยุดต่อเนื่องจากช่วงสงกรานต์เพียง 3 วันน้อยกว่าปี 2552 ที่รัฐบาลประกาศให้หยุดยาวติดต่อกันถึง 5 วัน ธนาคารแห่งประเทศไทย (ธปท.) ได้เตรียมสำรองธนบัตรชนิดราคาต่างๆ เพื่อรองรับความต้องการเบิกจ่ายในช่วงเทศกาลสงกรานต์ ตั้งแต่ปลายเดือนมีนาคม 2553 โดย ณ วันที่ 31 มีนาคม 2553 ธปท.สำรองธนบัตร จำนวน 283,000 ล้านบาท โดยเป็นธนบัตรใหม่ จำนวน 239,600 ล้านบาท 
ธปท. ประมาณการว่าธนาคารพาณิชย์จะมีการเบิกจ่ายธนบัตรในช่วงสงกรานต์ (116 เม.ย.) เป็นมูลค่าประมาณ 101,600 ล้านบาท เพิ่มขึ้นเล็กน้อยเมื่อเทียบกับระยะเดียวกันของปี 2552 ที่มีมูลค่าการเบิกจ่ายธนบัตร 100,970 ล้านบาท 
ทั้งนี้ ในช่วงเทศกาลสงกรานต์ปี 52 ปริมาณการเบิกจ่ายสูงกว่าช่วงเดียวกันของปี 2551 มากถึงร้อยละ 28 ซึ่งเป็นผลจากโครงการช่วยเหลือค่าครองชีพประชาชนและบุคลากรภาครัฐหรือโครงการเช็คช่วยชาติ